 Osinbajo àti PDP ń jiyàn lórí ìkówójẹ lábẹ àwọn adarí wọn Bùhárí kò lè fọwọ sọyà pé òun kógojá nígbà tí àwọn tó ba ni ẹsùn ìkówòjẹ kìí jẹjọ mọ bí wọn bá ti darapọ mọ ẹgbẹ òṣèlú APC Bí igbákejì ààrẹ, Yẹmí Osinbajo, ṣe ń lọgun pe owó tí èèyàn mẹta lábẹ ìṣèjọba Aarẹ Goodluck Jonathan gbé lé ní bílíọnù mẹta náírà; bẹẹ gẹgẹ ni ẹgbẹ òṣèlú PDP pẹlú ń pariwo pé ọrọ òṣèlú lásán ni wọn ń fi ṣe. Àwọn alẹnulọrọ tó bá BBC Yoruba sọrọ sọ pé irúfẹ èyí kò leè ṣàì wáyé bí ìdìbò 2019 ṣe ń súnmọ etílé.Àmọ ọrọ ìyànjù tí ọpọ gbé kalẹ ni pé àti igun kínií àti ìkejì, aráàlú ń wò wọn láti mọ ibi tí wọn bá orilẹ-ède yìí de. Àwọn iròyin tì ẹ leè ní ìfẹ síí: Ogbẹni Adéníyì Táíwò Kunu, tó jẹ òǹwòye nípa ọrọ tó ń lọ láwùjọ ba BBC Yorùbá sọrọ. O ṣalaye pé ohun tó kù díẹ káàtó ni lati máa dárúkọ láì jẹ kí aráàlú ri àbájáde gbogbo ariwo orúkọ tí wọn ń fi síta.Ọgbéni Kunu ní kò sí àǹfàní nínú dídá orukọ nígbà tí àwọn èèyàn kan tí aráyé mọ pé aṣọ àlà wọn kò mọ rọgbà yí ààrẹ Mùhámádù Bùhárí fúnrarẹ ká .Ohun tó ṣe pàtàkì ni pé ẹni tó bá ṣẹ, a níláti tọ ìlànà àátẹẹlé lábẹ òfin. Irú èèyàn bíi igbákejì ààrẹ to jẹ ọjọgbọn nínú ìmọ nípa òfin yẹ kó mọ pé nǹkan báyìí kọjá ká máa pariwo orúkọ kiri . Osinbajo ń lọgunìkówójẹ lábẹ ìṣèjọba Jonathan ẹgbẹ òṣèlú PDP pẹlú ń pariwo pé ọrọ òṣèlú lásán ni wọn ń fi ṣe Bákannáà ló ní ààrẹ Mùhámádù Bùhárí kò lè fọwọ sọyà pé òun kógoja pẹlu bi o ṣe jẹ pé àwọn to ba ni ẹsùn ìkówòjẹ lọrùn wọn kìí jẹjọ mọ ní kété tí wọn bá ti darapọ mọ ẹgbẹ òṣèlú APC. Ìjọba Bùhárí gan tó ń sọrọ kò tẹlé ìlànà òfin lórí bàálù tó rà láì gbàṣẹ; ìwà ìbàjẹ lèyí pẹlú. O ni ṣe ló yẹ káráàlú ó máa dunnú pẹlú bí àwọn alágbára ṣe ń tú àṣírí ara wọn. : Ọrọ ti ń di èyí tí à ń gbà bí ẹni gba igbá ọtí, láàárín igbákejì ààrẹ orílẹ-èdè Nàíjíríà, Yẹmí Osinbajo, ati ẹgbẹ òṣèlú PDP, lórí ìdánimọ ati orúkọ àwọn tó da owó ìlú si àpò arawọn. 